“การบินไทย” ปัดข่าวลือปิดกิจการ! แจงเร่งเพิ่มประสิทธิภาพฟื้นผลประกอบการ
“การบินไทย” ปัดข่าวลือปิดกิจการ! แจงเร่งเพิ่มประสิทธิภาพฟื้นผลประกอบการ
“การบินไทย” ปัดข่าวลือปิดกิจการ! แจงเร่งเพิ่มประสิทธิภาพฟื้นผลประกอบการ
23 ต.ค. 2562

นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) หรือ THAI เปิดเผยว่า ตามที่มีสื่อบางฉบับลงข่าวว่าการบินไทยมีความเสี่ยงที่จะปิดกิจการนั้น ขอชี้แจงว่า ข่าวที่เผยแพร่ออกไปเป็นการสื่อสารภายในกับพนักงาน เพื่อให้พนักงานตระหนักว่าธุรกิจการบินในปัจจุบัน มีการแข่งขันอย่างรุนแรงในทุกจุด ทั้งด้านราคาของสายการบินต้นทุนต่ำ การแข่งขันออกโปรโมชั่นลดราคา การบินทับเส้นทางต่างๆ
ทั้งนี้ เพื่อให้พนักงานเห็นว่าการบินไทยมีคู่แข่งที่น่ากลัว และลูกค้ามีทางเลือกมากขึ้น จึงขอให้พนักงานมีความพร้อมที่จะลุกขึ้นมาสู้ มีความพร้อมในการแข่งขัน ให้เพิ่มประสิทธิภาพในการทำงานให้มากขึ้น เพื่อต่อสู้กับคู่แข่งทางธุรกิจให้ได้ และขอความร่วมมือร่วมใจรวมพลังจากทุกฝ่ายทุกคน เพื่อทำให้ผลประกอบการดีขึ้น
อย่างไรก็ตาม การบินไทยยังมีความสามารถในการแข่งขันในอุตสาหกรรมการบินนี้อย่างต่อเนื่อง และขอให้ผู้โดยสารมั่นใจในการบริการ และให้การสนับสนุน สายการบินแห่งชาตินี้ต่อไป การที่มีข่าวว่าการบินไทยจะปิดกิจการจึงเป็นเรื่องที่ยังห่างไกลความเป็นจริงมาก